CELEX: E2015P0021
Language: et
Date: 2015-08-12 00:00:00
Title: EFTA järelevalveameti 12. augustil 2015 Islandi vastu algatatud hagi (Kohtuasi E-21/15)

10.12.2015   
            
            
               ET
            
            
               Euroopa Liidu Teataja
            
            
               C 410/6
            
         EFTA järelevalveameti 12. augustil 2015 Islandi vastu algatatud hagi
   (Kohtuasi E-21/15)
   (2015/C 410/05)
   EFTA järelevalveamet, Rue Belliard 35, 1040 Bruxelles/Brussel, Belgique/België, keda esindavad Øyvind Bø ja Marlene Lie Hakkebo, on algatanud 12. augustil 2015 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et olles jätnud ettenähtud tähtajaks vastu võtmata EMP lepingu II lisa XXIV peatüki punktis 1a viidatud õigusakti (Euroopa Parlamendi ja nõukogu 16. novembri 2011. aasta direktiiv 2011/88/EL, millega muudetakse direktiivi 97/68/EÜ kohanduskava alusel turule viidavaid mootoreid käsitlevate sätete osas), mida on kohandatud EMP lepingu protokolliga nr 1, rakendamiseks vajalikud meetmed, ei ole Island täitnud kõnealuse õigusakti artiklist 2 ja EMP lepingu artiklist 7 tulenevaid kohustusi, ja
            
         
               2.
            
            
               kohustaks Islandit kandma menetluskulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               Hagi käsitleb asjaolu, et Islandi Vabariik ei ole 28. märtsiks 2015 täitnud EFTA järelevalveameti 28. jaanuari 2015. aasta põhjendatud arvamust, mis käsitleb Euroopa Parlamendi ja nõukogu 16. novembri 2011. aasta direktiivi 2011/88/EL (millega muudetakse direktiivi 97/68/EÜ kohanduskava alusel turule viidavaid mootoreid käsitlevate sätete osas; edaspidi „õigusakt”, millele viidatakse EMP lepingu II lisa XXIV peatüki punktis 1a ning mida on lepinguga kohandatud selle protokolli nr 1 alusel) Islandi Vabariigi siseriiklikus õiguses rakendamata jätmist.
            
         
               —
            
            
               EFTA järelevalveamet väidab, et Island ei ole täitnud õigusakti artiklist 2 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja õigusakti rakendamiseks.